b"\n_START_ARTICLE_\nSionisme\n_START_PARAGRAPH_\nSionisme (hebraisk: \xd7\xa6\xd7\x99\xd7\x95\xd7\xa0\xd7\x95\xd7\xaa\xe2\x80\x8e, Tsiyonut; arabisk: \xd8\xb5\xd9\x87\xd9\x8a\xd9\x88\xd9\x86\xd9\x8a\xd8\xa9\xe2\x80\x8e, \xe1\xb9\xa2ahy\xc5\xabniyya) er en form for j\xc3\xb8disk nasjonalisme, som hevder at det j\xc3\xb8diske folk utgj\xc3\xb8r en etnisk/nasjonal gruppe med rett til hele eller deler av det historiske landskapet Palestina med hovedvekt p\xc3\xa5 Jerusalem, definert som Israels land. Et religi\xc3\xb8st mangfold av sionisme st\xc3\xb8tter at j\xc3\xb8der opprettholder sin j\xc3\xb8diske kultur og identitet, motsetter seg at j\xc3\xb8der assimilerer seg inn i andre samfunn og har fremmet j\xc3\xb8disk tilbakevending til Israel for at j\xc3\xb8der kan v\xc3\xa6re et flertall i sin egen nasjon, og for bli frigjort fra antisemittisk diskriminering, ekskludering og forf\xc3\xb8lgelse som historisk skjedde i diaspora._NEWLINE_Sionismen oppsto p\xc3\xa5 slutten av 1800-tallet i sentrale og \xc3\xb8stlige Europa som en nasjonalistisk bevegelse, og kort tid etter forsto de fleste ledere i bevegelsen at hovedm\xc3\xa5let var opprette en egen stat i Palestina, den gang et omr\xc3\xa5de kontrollert av Det osmanske rike. Grunnlaget for sionismen ble lagt med Theodor Herzls bok Der Judenstaat (J\xc3\xb8destaten). Herzl hevdet at den eneste l\xc3\xb8sningen p\xc3\xa5 de \xc3\xb8kende restriksjoner mot j\xc3\xb8der og antisemittismen var en selvstendig j\xc3\xb8disk stat. Fra 1917 fokuserte sionismen p\xc3\xa5 \xc3\xa5 etablere en stat i den vestlige delen (dagens Israel) av det da nyopprettede britiske protektoratet Palestina (dagens Israel og Jordan) \xe2\x80\x94 tidligere en gruppe provinser i Det osmanske riket. Siden etableringen av staten Israel har sionistbevegelsen fortsatt, men hovedsakelig fremmet p\xc3\xa5 vegne av den j\xc3\xb8diske staten og fokusert p\xc3\xa5 trusler mot dens fortsatte eksistens og sikkerhet._NEWLINE_Andre og mindre vanlig bruk av begrepet \xc2\xabsionisme\xc2\xbb er som en ikkepolitisk og kulturell sionisme, opprettet og representert mest framtredende av Ahad Ha'am; og som politisk st\xc3\xb8tte for staten Israel av ikke-j\xc3\xb8der, slik som kristen sionisme som mener at j\xc3\xb8dene vender tilbake til det hellige land er i henhold til bibelsk profeti. Begrepet \xc2\xabkristen sionisme\xc2\xbb ble popularisert p\xc3\xa5 midten av 1900-tallet etter at begrepet \xc2\xabsionisme\xc2\xbb ble opprettet i 1890. F\xc3\xb8r den tid ble begreper som \xc2\xabrestaurasjonisme\xc2\xbb eller \xc2\xabgjeninnsettelsen\xc2\xbb benyttet._NEWLINE_Forsvarere av sionisme mener det er en nasjonal frigj\xc3\xb8ringsbevegelse for hjemf\xc3\xb8ring og tilbakef\xc3\xb8ring av en spredt sosial-religi\xc3\xb8s gruppe til sitt forlatte hjemland. Antisionisme, kritikere av sionisme, hevder at sionisme er kolonialisme, eller rasistisk ideologi som har f\xc3\xb8rt til manglende rettigheter, fratagelse og forvisning av arabisk befolkning i Palestina."